Við heyrum þetta svo oft að það hljómar eins og klisja en svo er alls ekki.
Loftslagsbreytingar eru raunverulegt  og alvarlegt vandamál.
En er loftslag ekki alltaf að breytast? Hvað eru loftslagsbreytingar eiginlega?
Af hverju er okkur ekki sama?
Loftslag jarðar hefur breyst í áranna rás.
Oftast vegna smá breytinga á sporbaug jarðar.
En loftslagsbreytingar okkar daga eru vegna snöggra breytinga á hita í heiminum.
Áætlað er að hækkunin nemi einni gráðu á liðinni öld.
10 af síðustu 13 árum voru þau
 heitustu síðan mælingar hófust.
97% sérfræðinga telja að þetta sé ekki vegna breytinga á sporbaug jarðar
heldur vegna aðgerða manna. 
Þar á meðal ert þú! Og ég.
Þróunin hefur orðið mikil síðan í iðnbyltingunni.
Menn hafa smíðað flugvélar, hraðskreiðari bíla, gert tækniuppgötvanir
og lært að nýta náttúruauðlindir.
Þetta hefur leitt til margra tækninýjunga, t.d. tækisins sem þú notar til að horfa á þetta
og flugvéla sem geta flogið hálfa leiðina kringum hnöttinn.
Þetta þýðir líka að við höfum aukið notkun okkar á náttúruauðlindum
og losað mikið af gróðurhúsalofttegundum út í andrúmsloftið.
Of mikið af þeim getur verið hættulegt fyrir plánetuna okkar.
Atferli manna stuðlar að mikilli losun gróðurhúsalofttegunda
því við höfum aukið spurn okkar eftir jarðefnaeldsneyti.
Gróðurhúsalofttegundir fanga hita sólarinnar
Því meiri hita sem þær fanga, þeim mun heitari verður heimur okkar.
Og við förum að finna áhrifin.
Eitt helsta fórnarlambið eru úthöfin.
Úthöfin stjórna hita jarðar og mynda 50% af súrefninu.
Loftslagsbreytingar hafa hækkað hita hafanna um 0.2 gráður á Celsius síðan 1969.
Þó strandgestum lítist vel á heitari sjó er hann skaðlegur fyrir lífríkið í hafinu.
Ein af afleiðingunum er súrnun sjávar, bein afleiðing af losun CO2.
Súrnun sjávar hefur aukist um 30% síðan seint á átjándu öld.
Hærra sýrustig þýðir kalkandi tegundir eins og ostrur og skeljar og kórallar á grunnsævi
eru í hættu sem þýðir að allt fæðukerfið í sjónum er í hættu.
Þetta eru slæmar fréttir fyrir milljarð fólks
sem treystir á sjóinn sem helstu auðlind prótíns.
Loftslagsbreytingar valda líka hækkun á yfirborði sjávar.
Á liðinni öld hækkaði yfirborð sjávar um tæpa 15 cm.
Hlutfallið er tvöfalt meira á undanförnum tíu árum.
Yfirborð sjávar hækkar því þegar hitinn í sjónum eykst, þenst sjórinn út.
Þar að auki eru jöklar og heimskaut að bráðna,
Við misstum 52 þúsund rúmkílómetra milli 2002 og 2005
og síðan 1994 hefur jörðin misst að jafnaði 400.000.000.000 tonn af jöklunum árlega.
Þetta er eins og ísmoli með sjö kílómetra langar hliðar sem bráðnar í hafið.
Þegar allur ísinn bráðnar, fyllist hafið og strandirnar geta ekki haldið öllu þessu vatni.
Þá flæðir yfir strandsvæði.
Uggvekjandi merki um loftslagsbreytingar eru meiri sviptingar í veðurfarinu.
Náttúruhamfarir eins og flóð, fellibyljir og banvænar hitabylgjur eru augljósari
því þeim er strax miðlað í fjölmiðlunum.
Loftslagsbreytingar eins og við þekkjum þær í dag eru langtímabreytingar á hita jarðar
með miklum og varanlegum afleiðingum.
Þrátt fyrir ógnvekjandi afleiðingar
telja vísindamenn samt að við sem einstaklingar getum gert margt til að hjálpa.
Endurvinna og endurnýta hluti.
Ganga eða nota almenningssamgöngutæki á leið til vinnu.
Slökkva á raftækjum sem eru ekki í notkun.
Borða minna kjöt. Borða meira grænmeti og mat sem er ræktaður heima fyrir.
Síðast en ekki síst. Segið öðrum frá loftslagsbreytingum og áhyggjum ykkar.
Aðalatriðið við loftslagsbreytingar er að þær eru raunverulegar.
Þó við séum hluti af orsökinni, getum við líka orðið hluti af lausninni.
